**ПРОТОКОЛ ОТ ЗАСЕДАНИЕ НА УС НА МИГ ЧИРПАН**

Днес 25.08.2020 г. от 16.00 часа се проведе заседание на УС на МИГ Чирпан.

От седемчленен състав на УС присъстват:

1. Атанаска Тотева- Председател на УС

2. Паньо Христов - член на УС

3.Слави Стайков - член на УС

4.Таня Стоянова - член на УС

5. Валентин Ангелов - член на УС

На заседанието присъства Деляна Николова – Изп.директор.

Заседанието е редовно, има кворум и може да взема решение. За протоколист беше предложен Паньо Христов.

Председателят запозна членовете с дневния ред, като уточни, че право да гласуват имат само членовете на УС.

**Дневен ред на заседанието:**

1. Вземане на решение за свикване на Общо събрание.
2. Актуализиране на ИГРП 2020г.
3. Други

**Гласували: „за“ – 5; „против” – няма; „въздържал се” – няма**

Дневният ред се гласува единодушно.

Премина се към обсъждане и гласуване на точките от дневния ред.

**По т.1** от дневния ред Председателят на УС запозна присъстващите с необходимостта от свикване на Общо събрание на СНЦ МИГ Чирпан, на което да бъдат приети допълнителни условия за оценка и класиране на проектни предложения по мерките от СВОМР, които са получили равен брой точки след класиране на етап техническа и финансова оценка. Също така запозна присъстващите с възможността да бъде направена промяна в стратегията за ВОВР по отношение на финансовите й параметри, и по точно средствата от мярка 1.1. да бъдат прехвърлени към друга мярка. Основният мотив е, че след направени два приема по тази мярка не е подадено нито едно проектно предложение. С оглед на горе описаното г-жа Атанаска Тотева предложи Общото събрание да се проведе на 03.09.2020г. от 16.00 часа в офиса на МИГ Чирпан, при следния дневен ред:

Т.1.Приемане и утвърждаване на допълнителни условия за оценка на проектни предложения.

Т.2.Промяна в стратегията за ВОМР съгласно чл.39, т.3 от Наредба № 22 от 14 декември 2015г. по отношение на финансовите й параметри.

Т.3.Други

След кратки разисквания се взе следното

**Решение № 1**

Да се свика Общо събрание на Сдружение с нестопанска цел СНЦ „МИГ Чирпан“ на 03.09.2020г. от 16.00 часа в офиса на МИГ Чирпан, при следния дневен ред:

Т.1.Приемане и утвърждаване на допълнителни условия за оценка на проектни предложения, които са получили равен брой точки след класиране на етап Техническа и финансова оценка.

Т.2.Промяна в стратегията за ВОМР съгласно чл.39, т.3 от Наредба № 22 от 14 декември 2015г. по отношение на финансовите й параметри.

Т.3.Други

**Гласували: „за“ – 5; „против” – няма; „въздържал се” – няма**

**По т.2** от дневния ред се обсъди необходимостта от актуализиране на ИГРП за 2020г. Председателя предложи приема на проектни предложения да бъде през месеците октомври, ноември. Не се направиха други предложения. УС на МИГ Чирпан взе следното

**Решение № 2**

Актуализира ИГРП за 2020г. като приема на проектни предложения да бъде през месеците октомври, ноември. Актуализираният ИГРП за 2020г. е неразделна част от настоящият протокол.

**Гласували: „за“ – 5; „против” – няма; „въздържал се” – няма**

**По т.3** от дневния ред се разискваха текущи въпроси. На членовете беше представено одобрението от ДФ Земеделие за назначаване на технически асистент и желанието на одобрения кандидат Тодор Иванов Тодоров да бъде назначен от 01.10.2020г. за да може през това време да приключи настоящите си задачи. Членовете на управителния съвет приеха молбата и взеха следното

**Решение № 3**

Одобреният кандидат Тодор Иванов Тодоров да бъде назначен на длъжността технически сътрудник от 01.10.2020г.

**Гласували: „за“ – 5; „против” – няма; „въздържал се” – няма**

Поради изчерпване на дневният ред заседанието беше закрито.

**Председателстващ заседанието:**

**Не се чете съгласно ЗЗЛД /**Атанаска Тотева /

**Протоколист на заседанието:**

**Не се чете съгласно ЗЗЛД /** Паньо Христов **/**